|  |  |  |
| --- | --- | --- |
| Tantárgy neve:Antropogén tájformálás | **Kódja:**  **LOT\_FD116K2** | **Kreditszáma:**  **2** |
| A tanóra típusa[[1]](#footnote-1): **előadás** és száma: **8 óra/félév** | | |
| A számonkérés módja (koll./gyj./egyéb[[2]](#footnote-2)): **kollokvium** | | |
| A tantárgy tantervi helye (hányadik félév): **4.** | | |
| Előtanulmányi feltételek *(ha vannak)*: **-** | | |
| **Tantárgyleírás**: | | |
| A tanegység célja, hogy a hallgatók megismerjék a kultúrtájak fejlődésfázisait, változását és perzisztenciáját, a tájháztartásba való emberi beavatkozás komplex következményeit. A modern és széles körben elfogadott megközelítés szerint a táj hosszú természettörténeti és rövid, de igen hatékony gazdasági, társadalomtörténeti fejlődés eredménye. Más megfogalmazásban a tájat természetes és antropogén tájalkotó tényezők építik fel, ahol az ember tájátalakító hatását, annak gyakorisága, erőssége és gyorsasága miatt különleges hely illeti meg a tájalkotó tényezők között. A hallgatók az előadáson megismerik tájvédelem terminológiájában a tájátalakítás mértéke alapján megkülönböztetett természeti-, kezelt-, megművelt, szuburbán-, és urbán tájak jellemzőit. A kurzus során bemutatásra kerülnek az antropogén táj megjelenésében a legszembetűnőbb komponensek: az emberi településállomány és a gazdasági tevékenység különböző formái (mezőgazdaság, bányászat, ipar, közlekedés) a tájdegradációtól a természetközeli kultúrtájak finom mintázatáig. Az antropogén hatások intenzitásától és minőségétől függően kultúrtáj nem stabilis, állandóan változik, átalakul, de egyes komponensei stabilizálódhatnak is. Ez alapján különböztetjük a tanulmányok során meg a kultúrtáj reliktum (maradvány) és perzisztens(recensen fejlődő) elemeit. Ezek sokszor hozzájárulnak a táj diverzitásához - tájképi, ökológiai, agrár- és ipari hasznosítási értelemben egyaránt.  **A kurzus teljesítése során megszerezhető szakmai kompetenciák, fejlesztendő kompe-tenciaterületek:** A tantárgy hozzájárul a hallgatók környezeti kompetenciájának elmélyítéséhez és a környezeti elemek közötti kapcsolatok felismeréséhez és felismertetéséhez, a környezeti veszélyek tudatosításához, a fenntarthatóság és a tájhasználat közötti összefüggések megfigyeléséhez. A kurzus a hallgatók kiscsoportos kooperációs rutinjait, gyakorlati készségeit erősíti, a korábban megtanultak alkalmazását, konkrét környezeti szituációkban való kipróbálását ösztönzi. A hallgatók képesek lesznek egyebek mellett a környezetgazdálkodás és a fenntartható gazdasági fejlődés szempontjainak érvényesítésére és ezen képességeknek az általános és középiskolában történő prezentációjára és továbbadására, a komplex táj- és környezetvédelmi szemléletformálásra. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| * Erdősi F.: A társadalom hatása a felszínre, a vizekre és az éghajlatra a Mecsek tágabb környezetében. Akadémiai Kiadó, Budapest, 1987 * Kerényi Attila : Általános környezetvédelem: globális gondok, lehetséges megoldások. Mozaik Oktatási Stúdió, Szeged, 1995 * Marosi S. : Tájkutatási irányzatok, tájértékelés, tájtipológiai eredmények. Elmélet -Módszer - Gyakorlat 35. MTA Földrajztudományi Kutatóintézet, Budapest, 1980 * Szabó J. : A társadalom hatása a földfelszínre (antropogén geomorfológia). in: Borsy Z. (szerk.): Általános természeti földrajz. Nemzeti Tankönyvkiadó, Budapest. 1993. pp. 500-518. * Rathjens, C.: Die Formung der Erdoberflche unter dem Einflu des Menschen. Grundzüge der Anthropogenetischen Geomorphologie. B. G. Teubner, Stuttgart. 1979. | | |
| **Tantárgy felelőse** (*név, beosztás, tud. fokozat*)**: Kürti Lívia tanársegéd** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  **Dr. Pajtókné dr. Tari Ilona PhD tanszékvezető főiskolai docens** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)